**Alūksnes novada skolu sacensību**

 **“TAUTAS BUMBA”**

**NOLIKUMS**

**MĒRĶIS UN UZDEVUMI**

* Popularizēt Tautas bumbas spēli jaunāko klašu skolēnu vidū.
* Noskaidrot labākās skolu komandas Alūksnes novadā.

**SACENSĪBU VADĪBA**

Sacensības organizē Alūksnes Sporta skola (D. Cunska – 26309331; L. Tomsone – 26523288), sadarbībā ar Alūksnes novada Izglītības pārvaldi.

Sacensību galvenais tiesnesis – Digna Cunska

**VIETA UN LAIKS.**

Sacensības notiks **2025.gada 17. janvārī plkst. 10:00** Alūksnes Sporta centrā, Jāņkalna iela 17a, Alūksnē.

Dalībnieku ierašanās līdz plkst.9:30

**SACENSĪBU DALĪBNIEKI.**

* 2013. – 2015. gada dzimušo zēnu komanda;
* 2013. – 2015. gada dzimušo meiteņu komanda.

Komanda sastāv no 9 līdz 13 spēlētājiem un 1 skolotāja.

Laukumā spēlē 9 spēlētāji – **8 spēlētāji laukumā 1 kapteinis.**

**SACENSĪBU KĀRTĪBA.**

Sacensību kārtību un sistēmu vērtējumu noteiks pēc pieteikumu saņemšanas.

Spēles ilgums - **2 x 5 min**, laukums - 9 x 18 m.

Spēlē ar Mikasa VS170W –Y-BL bumbu. Spēles visām komandām notiek ar organizatoru nodrošinātu bumbu.

**APBALVOŠANA**

Sacensību godalgoto vietu ieguvējas komandas, zēnu un meiteņu konkurencē, saņems goda rakstu, medaļas. Pirmo vietu ieguvēji gan zēnu, gan meiteņu konkurencē, iegūs ceļazīmi uz Gaujas reģiona sacensībām.

**SACENSĪBU PIETEIKUMI**

Pieteikuma veidlapa (aizpildīta) jānosūta līdz 2025. gada 14. janvārim plkst.17:00

Dignai Cunskai - e-pasts digla@inbox.lv

**Spēles noteikumi:**

**1.** Spēles laikā blakus savas komandas laukumam (1,5 m attālumā no laukuma līnijas) drīkst atrasties tikai viens komandas pārstāvis. Rezerves spēlētāji sēž uz rezervistu sola.

**2.** Komandas pārstāvis piesaka galvenajam tiesnesim maiņas un spēles pārtraukumus. Skolotājs katrā puslaikā drīkst pieprasīt **vienu 20 sekunžu pārtraukumu**. Pārtraukumu var pieteikt, kad bumba atrodas ārpus spēles, vai pie komandas, kuras pārstāvis vēlas pieteikt pārtraukumu. Spēlētāju un kapteiņu maiņu drīkst izdarīt pārtraukumā vai pēc 1. puslaika.

3. Spēlē piedalās 9 spēlētāji – 8 laukuma spēlētāji un komandas kapteinis, kurš atrodas aiz pretinieka komandas laukuma gala līnijas. Spēli sāk ar kapteiņa pārmetienu savai komandai.

**4.** Dalībniekiem, kuriem trāpa ar bumbu, jāatstāj laukums, (**aizliegts šķērsot pretinieku laukumu**). Kapteinim un palīgiem /izsistie dalībnieki/ ir aizliegts, skrienot pēc bumbas, šķērsot sānu un gala laukuma līnijas un mest bumbu no sānu līnijas. Izsistie dalībnieki drīkst mest un izsist pretinieka komandas dalībniekus.

**5.** Ieskaita tikai tiešu trāpījumu. Pēc bumbas atlēciena no grīdas vai no cita spēlētāja trāpījums neskaitās.

**6**. Ja spēlētājs, kurš atrodas laukumā, pārtver bumbu lidojumā, tad viņš var pats mest bumbu, atdot to savam komandas biedram vai kapteinim.

**7.** Spēlētāji, izpildot metienu, nedrīkst pārkāpt vai uzkāpt uz laukuma robežlīnijas. Šī pārkāpuma gadījumā bumba nododama pretiniekam, bet, ja šādā metienā ir trāpīts pretiniekam, tas neskaitās. Ja, izvairoties no pretinieka metiena vai notverot spēcīgu pretinieka metienu, spēlētājs pārkāpj laukuma līniju, tad viņš ir izsists.

**8**. Ja, ķerot bumbu, spēlētāks to izlaiž no rokām, trāpījums skaitās jebkurā gadījumā, izņemot, ja spēlētais atkārtoti to noķer, pirms bumba skārusi citu spēlētāju vai grīdu.

**9**. Ja bumba nokrīt ārpus laukuma, tad līdz iedomātajam viduslīnijas pagarinājumam to drīkst ņemt tikai tās komandas kapteinis un viņa palīgi, kura pusē bumba atrodas. Laukuma spēlētājs drīkst ķert bumbu, kas lidojuma laikā atrodas ārpus laukuma, neuzkāpjot vai nepārkāpjot laukuma līniju.

**10**. Ja komanda novilcina metienu vai saspēlējas, nemēģinot trāpīt pretiniekam, bumbu atdot pretinieka komandai (to izšķir vecākais tiesnesis). **Atļauts izdarīt 2 saspēles** starp kapteini un komandu, pēc kurām jāseko metienam pa pretinieka komandas spēlētāju**.**

11.Kad visi laukuma spēlētāji ir izsisti, laukumā iet kapteinis un viņam tiek atdota bumba. Šajā brīdi spēle netiek pārtraukta.

**12**. Spēles puslaiks beidzas, ja tiek izsists kapteinis vai ir pagājušas spēles puslaika 5 (piecas) minūtes.

**13**. Ja kāds no komandas (laukuma spēlētājs, kapteinis, rezervists, skolotājs vai cita ar komandu saistīta persona) spēles laikā uzvedas nesportiski, tiesnesis komandu soda, pieskaitot trāpījumu. Atkārtotu pārkāpumu gadījumā personu nesportiskas uzvedības dēļ, tiesnesis drīkst piešķirt zaudējumu puslaikā ar — 0 (nulle) punktu = W : 9. Atkārtotas nedisciplinētības gadījumā komandu diskvalificē.

**14**. Uzvar komanda, kura abos puslaikos kopā izsitusi no spēles vairāk pretinieka komandas spēlētājus.

**15**. Spēles rezultātu nosaka, saskaitot laukumā palikušos spēlētājus un kapteini. Spēlēs par godalgotajām vietām (finālspēles) neizšķirta rezultāta gadījumā spēlē 3 min. pagarinājumu un sāk ar pilnu sastāvu. Pirms spēles pagarinājuma skolotājs var pieprasīt 1 (vienu) minūtes pārtraukumu**.**

**16**. Par uzvaru komanda iegūst 3 punktus; par neizšķirtu - 2 punktus; par zaudējumu -1 punktu; par neierašanos uz spēli (atteikšanās turpināt spēli) vai par sodu komanda saņem nulle punktu - 0 (nulle) = W : 9.

**17**.Vienāda punktu skaita gadījumā augstāku vietu iegūst savstarpējas spēles uzvarētāja komanda. Ja tā beigusies neizšķirti, priekšroka komandai, kurai labāka punktu starpība visās spēlēs.

Nolikumu sagatavoja

D. Cunska

Tālr. nr. 26309331

***Komandas pieteikuma anketa***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ skola

**P I E T E I K U M S**

Alūksnes novada skolu Tautas bumbas sacensībās

 2025. gada 16. janvārī

ALŪKSNĒ

|  |  |  |
| --- | --- | --- |
| Nr.p.k. | Spēlētāju vārds uzvārds | Dzimšanas gads |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| 6. |  |  |
| 7. |  |  |
| 8. |  |  |
| 9. |  |  |
| 10. |  |  |
| 11. |  |  |
| 12. |  |  |
| 13. |  |  |

Skolēnu veselības stāvoklis atļauj piedalīties sacensībās: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Skolas medmāsas paraksts, tā atšifrējums)

Skolas direktors: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Paraksts, tā atšifrējums)

Sporta skolotājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Paraksts, tā atšifrējums)